Yadda Boko Haram ta kashe sojojin Najeriya biyar a Borno – THE AFRICAN MAESTRO
Rundunar sojin ta ce tun da fari mayakan Boko Haram din ne suka yi kokarin kai hari sansanin sojoji na Bataliya ta 212 da ke Jakana ranar Larabar domin “satar kayan yaki da suke tsananin nema.”
Daga bisani ne mayakan suka “karaya bayan da aka lalata musu kayan yaki sosai tare da rasa wasu daga cikinsu, sannan kuma suka gudu ta Benisheikh da ke hanyar Damaturu – inda suka bar igwa dinsu daya da aka lalata wacce ga alama sun so zuba kayan da suka sata ne a ciki,” a cewar sanarwar.
Babban hafsan sojin kasa na Najeriya Laftanal Kanal Tukur Yusuf Buratai ya jajantawa iyalan sojojin da suka mutu din wadanda ya kira “gwaraza.” Ya kuma sake jinjinawa sojojin kasar da ke yaki da kungiyar.
Abin da ya kara tsananta tashin hankalin shi ne rabuwar kungiyar “ta’addanci” biyu a shekarar 2016 inda suka zama Boko Haram da ISWAP.
ISWAP ita ce wacce ta yi mubaya’a ga shugaban IS Abu Bakr al-Baghdadi.